|  |
| --- |
| SIJEČANJ(10 sati) |
| redni broj sata | **nastavno područje** | **nastavna jedinica****/nastavne cjeline** **tip nastavnoga sata** | **O** | **V** | **P** | **odgojno-obrazovni** **ishodi/razrada ishoda** | **cilj nastavnoga sata/sati** **(dvosat)** | napomena (kratko obrazloženje o mogućim promjenama) |
|  | KULTURA I MEDIJI | **Neknjiževni tekst, *Tradicijske dječje igračke*** | 1 |  |  | Čita neknjiževni tekst s razumijevanjem i važne podatke bilježi u obliku ključnih riječi. Na temelju ključnih riječi oblikuje bilješke. Služi se bilješkama tijekom razgovora o tekstu. | Istaknuti važnost čitanja s razumijevanjem i vođenja bilježaka tijekom čitanja.  |  |
|  | KULTURA I MEDIJI | **Predstavljanje tradicijske igračke na temelju istraživanja iz različitih izvora** |  | 1 |  | Istražuje i prikuplja podatke iz različitih izvora. Rabi prikupljene podatke kako bi se pripremio/pripremila za izlaganje. Tijekom kraćega izlaganja predstavlja tradicijske igračke rabeći prikupljene podatke i navodeći izvore. | Potaknuti učenike na uočavanje važnosti prikupljanja podataka iz različitih izvora kao važnoga koraka u pripremi izlaganja. |  |
|  | HRVATSKI JEZIK I KOMUNIKACIJA | **Čestice** | 1 |  |  | Razlikuje čestice kao nepromjenjivu vrstu riječi u službi oblikovanja i preoblikovanja rečenica.Pravilno rabi čestice u govorenju i pisanju.Tijekom rješavanja jezičnih zadataka ponavlja gradivo o česticama. | Potaknuti učenike na pravilnu uporabu čestica u govorenju i pisanju. Potaknuti učenike na primjenu naučenoga tijekom rješavanja jezičnih zadataka. |   |
|  | HRVATSKI JEZIK I KOMUNIKACIJA | **Pravopisni listić – pisanje nepromjenjivih vrsta riječi (usustavljivanje)** |  | 1 |  | Primjenjuje pravopisna pravila vezana uz pisanje nepromjenjivih vrsta riječi u rečenici (prijedlozi *s/sa*, *k/ka*; veznici *a, ali, nego, već, no*, čestice *li, ne*; usklici, prilozi). | Potaknuti učenike na primjenu pravopisnih pravila vezanih uz pisanje nepromjenjivih vrsta riječi. |  |
|  | HRVATSKI JEZIK I KOMUNIKACIJA | **Ponavljanje i uvježbavanje jezičnoga gradiva – pregled cjeline** |  | 2 |  | Tijekom rješavanja jezičnih zadataka ponavlja i uvježbava jezično gradivo cjeline (Nepromjenjive riječi). Izrađuje umnu mapu s pregledom cjeline. | Ponoviti i uvježbati gradivo o nepromjenjivim vrstama riječi. Poticati učenike na primjenu naučenih jezičnih sadržaja tijekom rješavanja jezičnih zadataka. |  |
|  | KNJIŽEVNOST I STVARALAŠTVO | **Astrid Lindgren, *Hrabra Kajsa*** | 1 |  |  | Izražava, komentira i obrazlaže doživljaj književnoga teksta. Prepoznaje temeljna obilježja proznoga teksta i epike kao književnoga roda. Uočava pridjeve kojima je u ulomku dočaran izgled djevojčice zaključuje o uočenim vrijednostima književnoga teksta i povezuje ih sa stvarnošću. | Ponoviti temeljna obilježja proznoga teksta; na temelju uočenih vrijednosti književnoga teksta osvijestiti važnost brige prema bližnjemu i istaknuti važnost odgovornoga donošenja odluka. |   |
|  | HRVATSKI JEZIK I KOMUNIKACIJA | **Pisanje sastavka na zadanu temu (*Moje dobre odluke*)** |  | 1 | 1 | Piše sastavak trodijelne strukture. Piše u skladu s usvojenim pravopisnim i gramatičkim pravilima. | Usmjeriti učenike na važnost trodijelne strukture u organizaciji teksta.Uputiti učenike na moguće strategije pisanja pri oblikovanju sastavka. Osvijestiti im važnost samovrednovanja i vrednovanja sastavka tijekom i na kraju pisanja kao poticaj za kritičko mišljenje. |  |
|  | KNJIŽEVNOST I STVARALAŠTVO | **Usmena (narodna) književnost, *Poslovice i zagonetke*** |  | 1 |  | Izražava, komentira i obrazlaže vlastito razumijevanje književnoga teksta.Prepoznaje jezično-stilska obilježja književnoga teksta: preneseno značenje u poslovicama i zagonetkama.Zaključuje o uočenim vrijednostima teksta i povezuje ih sa stvarnošću. | Istaknuti obilježja poslovica i zagonetka kao dijela usmene (narodne) književnosti; potaknuti učenike na uočavanje vrijednosti poslovica u tumačenju svijeta oko nas te važnosti riječi i poruka koje su njima upućene. |  |
|  | KNJIŽEVNOST I STVARALAŠTVO | **Lektira po izboru učiteljice/učitelja** | 1 |  |  | Čita cjelovito književno djelo i interpretira ga prema uputama učiteljice/učitelja. | Potaknuti učenike na argumentirano iznošenje vlastitog doživljaja o cjelovito pročitanome književnom djelu i razumijevanje drukčijega doživljaja. |  |
|  |  |  | 1 |

|  |
| --- |
| MAŠTOVITO OKO VIDI SVE (treća tema) |
| o - obrada/ v - vježba/ p - provjera VELJAČA (20 sati) |
| redni broj sata | **nastavno područje** | **nastavna jedinica****/nastavne cjeline** **tip nastavnoga sata** | **O** | **V** | **P** | **odgojno-obrazovni ishodi/razrada ishoda** | **cilj nastavnoga sata/sati** **(blok sat)** | napomena (kratko obrazloženje o mogućim promjenama) |
|  | HRVATSKI JEZIK I KOMUNIKACIJA | **Uvod u 3. cjelinu****Maštovito oko vidi sve** |  | 1 |  | Razgovara o svojim željama, mašti, snovima. U okviru međupredmetne teme *Poduzetništvo* osmišljava proizvod pri čijem nastanku do izražaja dolazi mašta i kreativnost. Samovrednuje i vrednuje rezultate skupinskoga rada. | Potaknuti učenike na razgovor o tome što priželjkuju, o čemu maštaju, što ih veseli. Istaknuti važnost mašte i znatiželje kao pokretača svakoga napretka. Poticati ih na vrednovanje i samovrednovanje rezultata rada. |  |
|  | KNJIŽEVNOST I STVARALAŠTVO | **Ratko Zvrko, *Čarobni prozor*** | 1 |  |  | Izražava, komentira i obrazlaže vlastiti doživljaj književnoga teksta. Izdvaja motive iz pjesme, uz pomoć motiva određuje temu pjesme, navodi obilježja lirske pjesme. Prepoznaje glavnu ideju i problematiku književnoga teksta te zaključak oblikuje u pouku. | Potaknuti učenike na izražavanje osjećaja i raspoloženja koje je pjesma pobudila u njima, samostalan rad na književnome tekstu, prepoznavanje i tumačenje pjesničkih slika u prenesenome značenju.  |  |
|  | HRVATSKI JEZIK I KOMUNIKACIJA | **Sklonidba imenica** | 1 |  |  | Razlikuje morfološke kategorije kojima se uspostavljaju veze među riječima: rod, broj, padež. Uočava padeže kao različite oblike iste riječi na čestim i oglednim primjerima.Određuje pomoću proširenih padežnih pitanja padež imenici u rečenici. | Usmjeriti učenike na uočavanje padeža kao različitih oblika iste riječi. Potaknuti ih na služenje padežnim pitanjima pri određivanju padeža imenici u rečenici. |  |
|  | KNJIŽEVNOST I STVARALAŠTVO | **Emma Thompson, *Dadilja McPhee*** |  | 1 |  | Izražava, komentira i obrazlaže vlastiti doživljaj književnoga teksta, karakterizira likove na temelju njihovih postupaka i govora, zaključuje kako ljude ne treba prosuđivati na temelju njihova izgleda već postupaka te zaključak oblikuje u pouku. | Potaknuti učenike na javnu objavu vlastitoga doživljaja književnoga teksta te na povezivanje sadržaja književnoga teksta sa stvarnošću koja ih okružuje. |  |
|  | HRVATSKI JEZIK I KOMUNIKACIJA | **Nominativ** | 1 |  |  | Prepoznaje imenice u nominativu pomoću proširenoga padežnog pitanja za nominativ te osnovno značenje nominativa u rečenici (vršitelj radnje). Uočava glasovne promjene koje se događaju u nekim imenicama u nominativu. | Potaknuti učenike na pravilno postavljanje padežnoga pitanja pri određivanju padeža imenici u rečenici te na pravilnu uporabu imenica u nominativu s provedenim glasovnim promjenama. |  |
|  | HRVATSKI JEZIK I KOMUNIKACIJA | **Nominativ** |  | 1 |  | Tijekom rješavanja jezičnih zadataka primjenjuje naučeno o nominativu: razlikuje nominativ u rečenici od imenica u ostalim padežima; pravilno postavlja padežna pitanja za nominativ te pravilno piše i izgovara imenice u nominativu s provedenim glasovnim promjenama. | Potaknuti učenike na primjenu naučenoga tijekom rješavanja jezičnih zadataka.  |  |
|  | HRVATSKI JEZIK I KOMUNIKACIJA | **Opisivanje osobe** | 1 |  |  | Opisuje osobu navodeći pojedinosti i iskazujući svoj doživljaj.  | Potaknuti učenike na uočavanje pojedinosti važnih za opisivanje osobe te izradu plana opisivanja. |  |
|  | KNJIŽEVNOST I STVARALAŠTVO | **Olja Savičević Ivančević, *Zaljubljena u čitav svijet*** |  | 1 |  | Izražava, komentira i obrazlaže vlastiti doživljaj književnoga teksta. Izdvaja motiv kao najmanji dio teme i na temelju motiva izriče temu pjesme; izdvaja iz pjesme pjesničke slike; uočava ponavljanje u pjesmi i zaključuje što je time postignuto. | Potaknuti učenike na izražavanje osjećaja i doživljaja koje je književni tekst pobudio u njima te na uočavanje veze između književnoga teksta i stvarnosti koja ih okružuje. |   |
|  | HRVATSKI JEZIK I KOMUNIKACIJA | **Akuzativ** | 1 |  |  | Prepoznaje imenice u akuzativu pomoću proširenoga padežnog pitanja za akuzativ. Razlikuje imenice u akuzativu od imenica u nominativu. Prepoznaje osnovno značenje akuzativa u rečenici. Pravilno rabi imenice u akuzativu s provedenim glasovnim promjenama. | Potaknuti učenike na pravilno postavljanje padežnih pitanja pri određivanju padeža imenici u rečenici, razlikovanje imenica u akuzativu od imenica u nominativu te pravilnu uporabu imenica u akuzativu s provedenim glasovnim promjenama. |  |
|  | HRVATSKI JEZIK I KOMUNIKACIJA | **Akuzativ** |  | 1 |  | Tijekom rješavanja jezičnih zadataka primjenjuje naučeno o akuzativu: razlikuje akuzativ u rečenici od imenica u ostalim padežima; pravilno postavlja padežna pitanja za akuzativ te pravilno piše i izgovara imenice u akuzativu s provedenim glasovnim promjenama. | Potaknuti učenike na primjenu naučenoga tijekom rješavanja jezičnih zadataka. |  |
|  | KNJIŽEVNOST I STVARALAŠTVO | **Hans Christian Andersen, *Snježna Kraljica*** |  | 1 |  | Izražava, komentira i obrazlaže vlastiti doživljaj književnoga teksta. Navodi obilježja bajke na temelju književnoga ulomka, karakterizira likove na temelju njihovih postupaka. Prepoznaje glavnu ideju i problematiku književnoga teksta te zaključak oblikuje u pouku. | Potaknuti učenike na izražavanje vlastitoga doživljaja književnoga teksta. Osvijestiti kako se trebamo odnositi prema bliskim i dragim osobama. Istaknuti snagu pravoga prijateljstva koje nadilazi mnoge prepreke. |  |
|  | KNJIŽEVNOST I STVARALAŠTVO  | **Roald Dahl, *Zlatna ulaznica*** |  | 1 |  | Izražava, komentira i obrazlaže vlastiti doživljaj književnoga teksta. Prepoznaje dijalog kao razgovor dvaju ili više likova u književnome djelu. Karakterizira lik na temelju njegovih postupaka. | Potaknuti učenike na izražavanje i javnu objavu vlastitoga doživljaja književnoga teksta te na povezivanje sadržaja književnoga teksta sa stvarnošću koja ih okružuje. |  |
|  | HRVATSKI JEZIK I KOMUNIKACIJA | **Genitiv** | 1 |  |  | Prepoznaje imenicu u genitivu u rečenici na temelju padežnih pitanja, objašnjava značenje genitiva u rečenici, pravilno rabi prijedlog *od* uz imenicu u genitivu kojom se izriče građa. Pravilno piše i izgovara imenice u genitivu s provedenom glasovnom promjenom. | Potaknuti učenike na pravilno postavljanje padežnih pitanja pri određivanju genitiva u rečenici, pravilnu uporabu prijedloga *od* uz imenicu u genitivu te pravilno pisanje i izgovor imenica u genitivu s provedenim glasovnim promjenama. |  |
|  | HRVATSKI JEZIK I KOMUNIKACIJA | **Genitiv** |  | 1 |  | Tijekom rješavanja jezičnih zadataka primjenjuje stečena znanja: pravilno postavlja padežna pitanja pri određivanju imenica u genitivu u rečenici; pravilno izriče pripadnost, izostanak i građu imenicom u genitivu. | Potaknuti učenike na primjenu naučenoga tijekom rješavanja jezičnih zadataka. |  |
|  | KNJIŽEVNOST I STVARALAŠTVO | **Kate Dicamillo, *Priča o mišu zvanom Despero*** | 1 |  |  | Izražava, komentira i obrazlaže vlastiti doživljaj književnoga teksta, karakterizira likove u književnome tekstu na temelju njihovih postupaka i govora, navodi obilježja bajke kao književne vrste. | Osvijestiti učenicima ljepotu različitosti u svijetu koji nas okružuje; potaknuti ih na povezivanje teme o kojoj tekst govori s vlastitim iskustvom i razmišljanjima. |   |
|  | HRVATSKI JEZIK I KOMUNIKACIJA | **Dativ i lokativ** | 1 |  |  | Prepoznaje imenice u dativu i lokativu na temelju proširenih padežnih pitanja, prijedloga koji dolaze uz lokativ i dativ te značenja u rečenici. Uočava glasovne promjene do kojih dolazi u nekim imenicama u dativu i lokativu. | Potaknuti učenike na razlikovanje imenica u dativu i lokativu u rečenici na temelju padežnih pitanja i prijedloga te na pravilan izgovor i pisanje imenica u dativu i lokativu u kojima su provedene glasovne promjene. |  |
|  | HRVATSKI JEZIK I KOMUNIKACIJA | **Dativ i lokativ** |  | 1 |  | Tijekom rješavanja jezičnih zadataka primjenjuje stečeno znanje: pravilno postavlja padežna pitanja pri određivanju dativa i lokativa u rečenici, pravilno piše i izgovara imenice u dativu i lokativu s provedenim glasovnim promjenama. | Potaknuti učenike na primjenu naučenoga tijekom rješavanja jezičnih zadataka. |  |
|  | KNJIŽEVNOST I STVARALAŠTVO | **Michael Ende, *Tur Tur*** |  | 1 |  | Izražava, komentira i obrazlaže vlastiti doživljaj književnoga teksta. Prepoznaje različite pripovjedne tehnike u proznome tekstu, karakterizira likove na temelju njihovih postupaka. Prepoznaje glavnu ideju i problematiku književnoga teksta te zaključak oblikuje u pouku. | Osvijestiti učenicima spoznaju da nas strah često navodi na pogrešne prosudbe i zaključke. Potaknuti ih da povežu temu književnoga teksta s vlastitim iskustvom.  |  |
|  | KNJIŽEVNOST I STVARALAŠTVO | **Književno djelo za cjelovito čitanje po izboru učiteljice/učitelja** - interpretativno čitanje i razgovor o odabranim književnim ulomcima | 1 |  | 1 | Izražajno čita odabrane književne ulomke, izražava doživljaj i raspoloženje potaknuto književnim tekstom, prepoznaje problematiku književnoga teksta te je povezuje sa stvarnošću. | Potaknuti i motivirati učenike da obrazlažu doživljaj književnoga teksta, iznose zapažanja, komentare i zaključke na temelju pročitanoga te povezuju problematiku o kojoj književni tekst govori sa stvarnošću. | Svaki učenik odabire nekoliko ulomaka iz zadanoga književnoga djela za cjelovito čitanje.Na satu obrazlaže svoj odabir, razgovara o odabranim ulomcima, zapaža, tumači i zaključuje potaknut pitanjima učitelja i ostalih učenika. |
|  |  |  |  |